দর্শনা রেল ইয়ার্ড সূত্র জানায়, প্রতিদিনের মত শনিবার রাতে দর্শনা রেল ইয়ার্ডে টহল দিচ্ছিলো ৫ জন নিরাপত্তারক্ষী। এ সময় ৭/৮ জনের সশস্ত্র একটি দূর্বৃত্তের দল ধারালো অস্ত্র নিয়ে আকস্মিক তাদের উপর হামলা করে। এ সময় দূর্বৃত্তরা উপর্যুপুরী কুপিয়ে নিরাপত্তাকর্মী সঞ্জিত কুমার বিশ্বাস, হাফিজুর রহমান ও আব্দুর রাজ্জাককে জখম করে পালিয়ে যায়। আহতদের চিৎকারে স্থানীয়রা ছুঁটে এসে তাদেরকে উদ্ধার করে চুয়াডাঙ্গা সদর হাসপাতালে ভর্তি করে।